Dejen Gebremeskel

Dejen Gebremeskel (født 1989) er en etiopisk friidrettsutøver. Han har VM-medalje både som junior og senior.

 Karriere 
Gebremeskel vokste opp i distriktet Gulomahda, og begynte med løping som barn, og konkurrerte på skolenivå.Runners World – A Brief Chat With Dejen Gebremeskel, besøkt 19. april 2012. Han konkurrerte først lokalt i Tigray-regionen, men etterhvert flyttet han til Addis Abeba, for å trene sammen Etiopias landslag.Dejen Gebremeskel   , besøkt 19. april 2012.

Han vant sin første internasjonale medalje ved Juniorafrikamesterskapet i friidrett 2007, som ble arrangert i Ouagadougou i Burkina Faso. Her fikk han sølv på 5.000 meter med tiden 14.14,96, bak Mathew Kisorio.World Junior Athletics History - African Junior Championships 2007 , besøkt 19. april 2012. Samme år konkurrerte han utenlands for første gang, og satte ny personlig rekord på 13.21,05, og kom på sjetteplass ved Flanders Cup i Brasschaat. Han konkurrerte også i terrengløp, og vant 8 km terrengløp i juniorklassen i løpet MOHA Addis Ababa International Cross Country i 2007, foran Hunegnaw Mesfin og Tilahun Regassa.IAAF - Jelila and Debele take Addis Ababa Cross Country titles, besøkt 19. april 2012. Han representerte laget Ethiopian Banks. 

Ved det etiopiske terrengløpmesterskapet kom han på fjerdeplass i juniorklassen, og ble tatt ut til VM i terrengløp 2008, der han kom på 18.-plass. Det etiopiske laget fikk sølv i dette VM-et, men kun de fire beste tidene var gjeldende i lagkonkurranse, og Gebremeskel hadde den femte beste tiden av de etiopiske løperne.IAAF - Official Team Results Junior Race - M   , besøkt 19. april 2012. I mai 2008 satte han ny personlig rekord på 5000 meter på bane, da han kom på andreplass ved Adidas Track Classic i Carson i California, bak Ali Abdosh.IAAF - Stuczynski soars to 4.90m American Record in Carson, besøkt 19. april 2012.

Han løp for Etiopia ved International Chiba Ekiden i 2008, der de vant landeveisstafetten.IAAF - Ethiopia sweeps Chiba Ekiden, besøkt 19. april 2012. Ved junior-VM 2008 tok han bronse på 5000 meter, mens landsmannen Abreham Cherkos vant gullet.IAAF - Men's 5000m, besøkt 19. april 2012.

I februar 2009 hadde Etiopia uttak til VM i terrengløp, der Gebremeskel tok bronsen på 8 km i juniorklassen.IAAF - Ayalew's surprise, Gebremariam's comeback highlight Ethiopia's World Cross Country trials, besøkt 20. april 2012. Han ble senior dette året, og i mai vant han Adidas Track Classic. Senere i mai satte han ny personlig rekord på 5.000 meter med 13:03,13 da han kom på tredjeplass ved Reebok Grand Prix i New York, som var en del av World Athletics Tour.IAAF - Reebok Grand Prix 5000 Metres , besøkt 20. april 2012. Her ble han kun slått av OL-medaljørene Micah Kogo og Bernard Lagat. Han satte ny personlig rekord på 7:58,69 ved Prefontaine Classic, og kom på fjerdeplass ved London Grand Prix, som var en del av IAAF Super Grand Prix dette året. 

I 2010 gjorde han sin debut innendørs, da han deltok i Boston Indoor Games. Her kom han på andreplass på 5.000 meter, bak Bernard Lagat, med Bekana Daba på tredjeplass.Running Times - Lagat Breaks American 5K Record in Boston, besøkt 20. april 2012. To uker senere kom han på andreplass ved Aviva Indoor Grand Prix i Birmingham, og ble tatt ut til innendørs-VM i Doha. Her hadde han nest raskest tid i kvalifiseringsheatet, men endte på 10.-plass i finalen. Utendørs kom han på andreplass både ved Carlsbad 5000 i Carlifornia, Prefontaine Classic på University of Oregon og DN Galan i Stockholm, der han løp på ny personlig rekord med 12:53,56.IAAF - Defar and Kipchoge prevail in Carlsbad, besøkt 20. april 2012. 

Også i 2011 fokuserte han på friidrett på bane. Ved Boston Indoor Games i februar slo han Mohammed Farah, til tross for at han mistet den ene skoen i første rundeIAAF - "One shoe" Gebremeskel holds off Farah; Kipyego world lead in Boston Gebremeskel vant løpet med tiden 7.35,37, som ble den fjerde beste tide på denne distansen innendørs i 2011.IAAF - 2011 Toplists 3000 m Senere i februar debuterte han på 10 km landevei, da han deltok i World's Best 10K. Han endte på andreplass, kun slått av Sammy Kitwara.IAAF - Kitwara regains title, Ejigu notches victorious 10km debut in San Juan, besøkt 20. april 2012. I aprild vant han Carlsbad 5000, og i juni vant han sitt første Diamond League-stevne, da han vant Adidas Grand Prix i New York. Han slo bl.a. tidligere verdensmester Bernard Lagat, og landsmannen Tariku Bekele tok bronsen.IAAF - Mullings edges Gay in rain swept New York - Samsung Diamond League, besøkt 20. april 2012. 

Med 12.55,89 ved Golden Gala ble han Etiopias nest raskeste 5.000 meterløper, og han ble tatt ut til å representere landet ved VM i friidrett 2011 i Daegu i Sør-Korea i september. Finalen på 5.000 meter ble en kamp mellom ham, Farah, Lagat og Imane Merga, og selv om Gebremeskel kom sist i mål av disse fire i tetgruppen, så ble Imane Merga diskvalifisert for å ha løpt utenfor banen, dermed overtok Gebremeskel VM-bronsen.DAEGU 2011 / IAAF - Men's 5000m - Final - Farah first European winner since 1983   , besøkt 20. april 2012. 

I mars 2012 deltok han ved VM i friidrett innendørs 2012 i Istanbul i Tyrkia. Han nådde finalen, men endte på femteplass. Landsmannen Yenew Alamirew løp også i finalen, og endte på niendeplass. I april vant han Carlsbad 5000 for andre år på rad.IAAF - Gebremeskel, Dibaba Win Carlsbad 5000, besøkt 20. april 2012.

 Referanser 

 Eksterne lenker 


Kategori:Personer fra Eastern Zone i Tigray
Kategori:Etiopiske langdistanseløpere
Kategori:Olympiske sølvmedaljevinnere for Etiopia
Kategori:Deltakere for Etiopia under VM i friidrett 2011
Kategori:Medaljevinnere under Sommer-OL 2012
Kategori:Deltakere for Etiopia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Etiopia under VM i friidrett 2013
Kategori:Deltakere for Etiopia under Sommer-OL 2016
Kategori:Friidrettsutøvere under Sommer-OL 2016